Document ID: 32003R1687

Kommissionens forordning (EF) nr. 1687/2003
af 25. september 2003
om tilladelse til at tilsætte syre til druemost og vin produceret i vindyrkningszone A og B for produktionsåret 2003/04
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), senest ændret ved forordning (EF) nr. 806/2003(2), særlig artikel 46, stk. 1, og
ud fra følgende betragtninger:
(1) De usædvanlige vejrforhold i druernes modningsperiode i vindyrkningszone A og B har medført et betydeligt og irreversibelt fald i druernes og druemostens syreindhold. De særlige vejrforhold i løbet af sommeren 2003 ligner dem, som normalt forekommer i langt sydligere vindyrkningszoner.
(2) Det samlede syreindhold i de modne druer, som blev høstet i de pågældende områder, er unormalt lavt og uforeneligt med en korrekt fremstilling og opbevaring af vin.
(3) De berørte medlemsstater bør derfor kunne give tilladelse til, at der tilsættes syre til druemost og vin fra vindyrkningszone A og B fra høsten 2003 på de betingelser, der er fastsat i afsnit E, punkt 2, 3 og 7 i bilag V til forordning (EF) nr. 1493/1999.
(4) Den i denne forordning fastsatte foranstaltning er i overensstemmelse med udtalelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
Uanset afsnit E, punkt 1, i bilag V til forordning (EF) nr. 1493/1999 kan medlemsstaterne give tilladelse til, at der tilsættes syre til druemost og vin fra 2003-høsten i vindyrkningszone A og B på de betingelser, der er fastsat i afsnit E, punkt 2, 3 og 7 i samme bilag.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 25. september 2003.

Labels: 17
6